ai4bharat/Pralekha huggingface dataset:
রেলমন্ত্রক
কোভিড চ্যালেঞ্জ সত্ত্বেও কলকাতায় ৮০০ মিটার দীর্ঘ সুড়ঙ্গ নির্মাণের দুরূহ কাজ রেল শেষ করেছে কলকাতার বৌবাজারে ইস্ট-ওয়েস্ট মেট্রো করিডরে সুড়ঙ্গ খননকারী মেশিন ‘উরভি’র সাহায্যে খননকাজে এই সাফল্য এই সাফল্যের ফলে ইস্ট-ওয়েস্ট মেট্রো প্রকল্পের সম্পূর্ণ সুড়ঙ্গ নির্মাণের কাজ শেষ হয়েছে সুড়ঙ্গ নির্মাণের শেষ অংশে বহু শতাব্দী প্রাচীন বাড়ি থাকায় নির্মাণ কাজ ছিল অত্যন্ত কঠিন
নয়াদিল্লি, ১৬ মে, ২০২১
কলকাতার বৌবাজারে ইস্ট-ওয়েস্ট মেট্রো প্রকল্পে সুড়ঙ্গ নির্মাণের কাজ গতকাল শেষ হয়েছে। সুড়ঙ্গ খননকারী যন্ত্র ‘উরভি’র মাধ্যমে ৮০০ মিটার দীর্ঘ সুড়ঙ্গ খননের কাজ শেষ হওয়ার সঙ্গে সঙ্গে এই মেট্রো করিডরে সুড়ঙ্গ নির্মাণের সমস্ত কাজ শেষ হল। বৌবাজার এলাকায় বহু শতাব্দী প্রাচীন বাড়ি থাকায় সুড়ঙ্গ নির্মাণের কাজ ছিল অত্যন্ত কঠিন। ভারতীয় রেল কোভিড-১৯ প্রোটোকল অনুসরণ করে মহামারীর মধ্যেও সাফল্যের সঙ্গে শেষ ৮০০ মিটার সুড়ঙ্গ খননের কাজ সফলভাবে শেষ করেছে।
সুড়ঙ্গ খননকারী যন্ত্র ‘উরভি’ এর আগে এসপ্ল্যানেড থেকে শিয়ালদহ পর্যন্ত পূর্ব অভিমুখী সুড়ঙ্গ নির্মাণের কাজ গত বছরের ৯ অক্টোবর শেষ করেছিল। এরপর এই সুড়ঙ্গ খননকারী যন্ত্রটিকে শিয়ালদহ থেকে বৌবাজার পর্যন্ত ৮০০ মিটার দীর্ঘ পশ্চিম অভিমুখী সুড়ঙ্গ নির্মাণের কাজে লাগানো হয়। গতকাল ইস্ট-ওয়েস্ট মেট্রো করিডরের বাকি সুড়ঙ্গ নির্মাণের কাজ শেষ হওয়ার সঙ্গে সঙ্গে সমগ্র সুড়ঙ্গ নির্মাণের কাজ সমাপ্ত হয়েছে। শিয়ালদহ থেকে বৌবাজার পর্যন্ত ৮০০ মিটার দীর্ঘ এই সুড়ঙ্গ নির্মাণের জন্য খনন যন্ত্র ‘উরভি’কে শিয়ালদহ উড়ালপুলের নিচ দিয়ে খনন কাজের জন্য ব্যবহার করা হয়। সুরক্ষাজনিত কারণে তিনদিন শিয়ালদহ উড়ালপুলে যান চলাচল বন্ধ রাখা হয়েছিল। সুড়ঙ্গ নির্মাণের কাজ শেষ হওয়ার পর খনন যন্ত্র ‘উরভি’ এবং আরও একটি যন্ত্র ‘চণ্ডী’র যাবতীয় যন্ত্রাংশ ধীরে ধীরে খুলে ফেলা হবে।
বৌবাজার চত্বরে একাধিক শতাব্দী প্রাচীন বাড়ি থাকার দরুণ এবং সুড়ঙ্গে জলের প্রবাহ নিয়ন্ত্রণে যাবতীয় সুরক্ষাবিধি মেনে চলার ফলে খনন কাজ শেষ হতে সময় লেগেছে।
CG/BD/DM
(Visitor Counter : 100
প্রধানমন্ত্রীরদপ্তর
সংস্কৃত ভাষায় ক্রিকেটের ধারাবিবরণীর প্রশংসা প্রধানমন্ত্রীর
নয়াদিল্লি, ০৪ অক্টোবর, ২০২২
প্রধানমন্ত্রী শ্রী নরেন্দ্র মোদী সংস্কৃত ভাষায় ক্রিকেটের ধারাবিবরণী দেওয়ার যে প্রচেষ্টা নাগরিকরা চালিয়েছেন, তার প্রশংসা করেছেন। তিনি তাঁর মন কি বাত - এর একটি অংশ ভাগ করে নিয়েছেন, যাতে কাশীতে এই একই ধরনের প্রচেষ্টা চালানোর কথা বলা হয়েছে।
দেশের একজন নাগরিকের ট্যুইটকে উদ্ধৃত করে প্রধানমন্ত্রী বলেন, “এটি দেখতে পেয়ে আমি অত্যন্ত আনন্দিত। যাঁরা এই চেষ্টা চালিয়েছেন, তাঁদের অভিন্দনন।
গত বছরে আমার #MannKiBaat অনুষ্ঠানে আমি কাশীর এ ধরনের একটি ঘটনার কথা সকলের সঙ্গে ভাগ করে নিয়েছিলাম। আজও তা ভাগ করে নিচ্ছি।
https://t.co/bEmz0u4XvO”
PG/PM/SB
(
রেলমন্ত্রক
ভারতীয় রেলে আধুনিক ট্রেন কন্ট্রোল সিস্টেম কার্যকর করা হবে
নয়াদিল্লি, ২৩ ডিসেম্বর, ২০১৯
ভারতীয় রেল আধুনিক ট্রেন কন্ট্রোল ব্যবস্থা কার্যকর করার মধ্য দিয়ে সমগ্র রেল নেটওয়ার্কে সিগন্যাল ব্যবস্থার আধুনিকীকরণের সিদ্ধান্ত নিয়েছে। ভারতীয় রেলের আধুনিকীকরণের ক্ষেত্রে এটি একটি অন্যতম উচ্চাকাঙ্খী কর্মসূচি। সিগন্যাল ব্যবস্থায় আধুনিকীকরণের পাশাপাশি, রেল চলাচলে নিরাপত্তা ও উচ্চ গতিসম্পন্ন ট্রেন চালাতে রেল লাইনগুলির ক্ষমতা আরও বাড়ানোর ওপর গুরুত্ব দেওয়া হচ্ছে।
রেল নেটওয়ার্কের আধুনিকীকরণের অঙ্গ হিসেবে সমগ্র নেটওয়ার্কে সিগন্যাল ব্যবস্থার মানোন্নয়নে ২০১৮-১৯ থেকে একটি কর্মসূচি রূপায়ণ করা হচ্ছে। এই কর্মসূচি রূপায়ণে আনুমানিক খরচ ধরা হয়েছে ৭৭,৯১২ কোটি টাকা। নীতি আয়োগ এবং কেন্দ্রীয় মন্ত্রিসভার অর্থনীতি বিষয়ক কমিটির অনুমোদনের পর এই কর্মসূচি রূপায়ণের সিদ্ধান্ত হয়। আধুনিকীকরণের এই কর্মসূচির অঙ্গ হিসাবে রয়েছে স্বয়ংক্রিয় ট্রেন প্রোটেকশন সিস্টেম, বৈদ্যুতিন ইন্টারলকিং ব্যবস্থা, রিমোট ডায়গনিস্টিক অ্যান্ড প্রেডিক্টিভ মেনটেন্যান্স সিস্টেম, মোবাইল ট্রেন রেডিও কমিউনিকেশন ব্যবস্থার ওপর ভিত্তি করে লং টার্ম ইভোলিউশন, কেন্দ্রীয় ট্র্যাফিক কন্ট্রোল সিস্টেম বা ট্রেন ম্যানেজমেন্ট সিস্টেম প্রভৃতি।
সমগ্র রেল নেটওয়ার্কের সিগন্যাল ব্যবস্থার আধুনিকীকরণের প্রারম্ভিক কর্মসূচি হিসেবে ৬৪০ কিলোমিটার রুটে চারটি পরিকল্পনা গ্রহণ করা হয়েছে। এই পরিকল্পনা রূপায়ণে খরচ ধরা হয়েছে আনুমানিক ১,৮১০ কোটি টাকা। রেল নেটওয়ার্কের যে চারটি রুটে সিগন্যাল ব্যবস্থার আধুনিকীকরণের কাজ পরীক্ষামূলকভাবে শুরু হতে চলেছে তার মধ্যে রয়েছে – দক্ষিণ-মধ্য রেলের রেনিগুন্টা-ইয়ারাগুন্টলা শাখা, ইস্ট কোস্ট রেলওয়ের ভিজিয়ানাগ্রাম-পালাসা শাখা, উত্তর-মধ্য রেলের ঝাঁসি-বীনা শাখা এবং মধ্য রেলের নাগপুর-বাদনেরা শাখা। উল্লেখ করা যেতে পারে, এই চারটি শাখা ট্রেন চলাচলের ক্ষেত্রে অত্যন্ত ব্যস্ততম রুটের মধ্যে পড়ে। পরীক্ষামূলকভাবে সিগন্যাল ব্যবস্থার আধুনিকীকরণের এই কর্মসূচি রূপায়ণের দায়িত্ব দেওয়া হয়েছে রেলটেল কর্পোরেশন অফ ইন্ডিয়া লিমিটেডের ১০০ শতাংশ মালিকানাধীন সংস্থা রেলটেল এন্টারপ্রাইজেস লিমিটেডকে।
দিল্লি-মুম্বাই এবং দিল্লি-হাওড়া ব্যস্ততম এই দুই রুটে এক প্রান্ত থেকে আর এক প্রান্তে যাতায়াতের সময় বর্তমান ১৮ ঘন্টা থেকে কমিয়ে ১২ ঘন্টা করার লক্ষ্যে ট্রেনের গতিবেগ ঘন্টায় ১৬০ কিলোমিটারে নিয়ে যাওয়ার জন্য রুট দুটিতে পৃথকভাবে আধুনিক ট্রেন কন্ট্রোল ব্যবস্থা রূপায়ণের সিদ্ধান্ত হয়েছে।
CG/CB/DM
(Visitor Counter : 186
স্বরাষ্ট্র মন্ত্রক
শ্রী অমিত শাহ ভুবনেশ্বরে আয়োজিত ২৪তম পূর্বাঞ্চলীয় পরিষদের বৈঠকে পৌরোহিত্য করলেন
নয়াদিল্লি, ২৮ ফেব্রুয়ারি, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ আজ ওড়িশার ভুবনেশ্বরে ২৪তম পূর্বাঞ্চলীয় পর্ষদের বৈঠকের পৌরোহিত্য করেন। এই বৈঠকে পর্ষদের ভাইস চেয়ারম্যান এবং আহ্বায়ক, ওড়িশার মুখ্যমন্ত্রী শ্রী নবীন পট্টনায়েক, পশ্চিমবঙ্গের মুখ্যমন্ত্রী শ্রীমতী মমতা ব্যানার্জি, ঝাড়খণ্ডের অর্থমন্ত্রী শ্রী রমেশ ওরাঁও এবং কেন্দ্র ও রাজ্য সরকারের পদস্থ আধিকারিকরা উপস্থিত ছিলেন।
ওড়িশার মুখ্যমন্ত্রী অংশগ্রহণকারীদের স্বাগত জানান। তিনি ঘূর্নিঝড়ের সময় কেন্দ্রের দ্রুত সাহায্য প্রদানের জন্য কেন্দ্রীয় সরকারকে ধন্যবাদ জানান। শ্রী পট্টনায়েক কয়লার রয়্যালটি বৃদ্ধির প্রসঙ্গটি উত্থাপন করেন। পশ্চিমবঙ্গের মুখ্যমন্ত্রী বৈঠকে জিএসটি-র খাতে রাজ্যের প্রাপ্ত অর্থ পেতে দেরি এবং বিভিন্ন তহবিলের টাকা না আসার বিষয়টি বৈঠকে তুলে ধরেন। বিহারের মুখ্যমন্ত্রী গঙ্গা থেকে বন্যার সমস্যা মোকাবিলায় জাতীয় স্তরে পলি তোলার ব্যবস্থাপনা নীতি গ্রহণের আহ্বান জানান।
পর্ষদের ২৪তম বৈঠকে সকল সদস্যকে শ্রী শাহ স্বাগত জানান। কেন্দ্র-রাজ্যের বিভিন্ন বিষয় নিয়ে এই বৈঠকের আলোচনা ফলপ্রসূ হবে এবং বকেয়া নানা সমস্যার সহমতের ভিত্তিতে সমাধান হবে বলে শ্রী শাহ আশা প্রকাশ করেন। তিনি প্রধানমন্ত্রী শ্রী নরেন্দ্র মোদীর স্বপ্ন পূরণের ওপর গুরুত্ব আরোপ করেন। দেশের যুক্তরাষ্ট্রীয় কাঠামোকে আরও মজবুত করার জন্য সকলের সহমতের ওপর কেন্দ্রীয় স্বরাষ্ট্র মন্ত্রী জোর দেন। আঞ্চলিক পর্ষদে ৭০ শতাংশ বিষয়ের সমাধান সাম্প্রতিক বৈঠকগুলিতে হওয়ায় তিনি সন্তোষ ব্যক্ত করেন এবং আশা প্রকাশ করেন বাকি সমস্যাগুলি আলোচনার মধ্য দিয়েই মিটে যাবে।
পর্ষদের বৈঠকে বিহার এবং পশ্চিমবঙ্গের মধ্যে ১৯৭৮-এ স্বাক্ষরিত চুক্তির আওতায় ফুলবাড়ি জলাধার প্রকল্পটি নিয়ে আলোচনা হয়। এছাড়া, উত্তর ওড়িশায় নৌপাড়া-গুনুপুর-থেরুবালি রেল সংযোগ প্রকল্পের সম্প্রসারণ, বিহার এবং ঝাড়খণ্ডের মধ্যে অবসর ভাতা সংক্রান্ত বিবাদের নিষ্পত্তি, রাষ্ট্রায়ত্ত কয়লা সংস্থাগুলির রাজ্য সরকারের জমি ব্যবহার, কেন্দ্রীয় রাষ্ট্রায়ত্ত সংস্থাগুলির জমি প্রধানমন্ত্রী আবাস যোজনায় কাজে লাগানো, মহিলা ও শিশুদের ওপর যৌন হেনস্থা/ধর্ষণের মতো ঘটনাগুলির দ্রুত তদন্তের মতো বিষয়গুলিও বৈঠকে আলোচনা হয়েছে। ভারত-বাংলাদেশ সীমান্তে গবাদি পশু চোরাচালান প্রতিরোধ, ওড়িশায় ব্যাঙ্ক এবং টেলিযোগাযোগ পরিষেবার ঘাটতি, ওড়িশায় অবৈধভাবে পোস্ত/আফিম চাষ, কয়লার রয়্যালটির পুনর্মূল্যায়ন, পেট্রো প্রকল্পগুলির জন্য জমি সংক্রান্ত সমস্যার সমাধানে দেরি হওয়ার মতো বিষয়গুলিও বৈঠকে স্থান পেয়েছে। আজকের বৈঠকে ৪৮টি আলোচিত বিষয়ের মধ্যে ৪০টির সমাধান মিলেছে।
প্রধানমন্ত্রী শ্রী নরেন্দ্র মোদীর পরিকল্পনা অনুযায়ী পূর্ব ভারতের দ্রুত উন্নয়নের ওপর কেন্দ্রীয় স্বরাষ্ট্র মন্ত্রী গুরুত্ব আরোপ করেছেন। তিনি আশা করেন আজকের বৈঠকের মাধ্যমে বিভিন্ন সমস্যার ফলপ্রসূ এবং নির্ণায়ক সমাধান হবে। তিনি জানান, বৈঠকে আলোচিত বিষয়গুলির পাশাপাশি, আইন-শৃঙ্খলা এবং প্রশাসনিক সংস্কারের মতো বিষয়গুলিও স্থান পেয়েছে।
কেন্দ্রীয় স্বরাষ্ট্র মন্ত্রী কেন্দ্রের বিভিন্ন দপ্তরের সিদ্ধান্তগুলি দ্রুত বাস্তবায়নের ওপর গুরুত্ব দেন। তিনি ব্যাঙ্কিং পরিষেবার প্রসারের ওপরও জোর দিয়েছেন যাতে প্রত্যন্ত অঞ্চলে এর সুবিধা পৌঁছয়।
বক্তব্যের শেষভাগে শ্রী শাহ বলেন, আঞ্চলিক পর্ষদের বৈঠকের পাশাপাশি বকেয়া বিভিন্ন সমস্যার নিয়মিত আলোচনার প্রয়োজন। প্রধানমন্ত্রী শ্রী নরেন্দ্র মোদী সহযোগিতামূলক যে যুক্তরাষ্ট্রীয় কাঠামোর স্বপ্ন দেখেছেন, আজকের বৈঠক হল তার প্রকৃত প্রতিফলন।
CG/CB/BD/DM
(Visitor Counter : 63
মন্ত্রিসভারঅর্থনৈতিকবিষয়সংক্রান্তকমিটি
পরিবেশ-বান্ধব জ্বালানি উৎপাদন প্রচেষ্টায় বিনিয়োগ সম্পর্কিত সুনির্দিষ্ট বাধ্যবাধকতার বাইরে নিয়ে আসা হল এনটিপিসি লিমিটেডকে
নয়াদিল্লি, ১৭ মার্চ, ২০২৩
পুনর্নবীকরণযোগ্য জ্বালানি উৎপাদনে বিনিয়োগের লক্ষ্যে কেন্দ্রীয় সরকারি মহারত্ন সংস্থাগুলির অনুকূলে ক্ষমতা হস্তান্তর বা তা নির্দিষ্ট করে দেওয়ার সরকারি নির্দেশিকার বাইরে রাখা হবে এনটিপিসি লিমিটেডকে। এই মর্মে আজ এক সিদ্ধান্ত গ্রহণ করেছে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত এই বৈঠকে স্থির হয়েছে যে এনটিপিসি-র রিনিউয়েবল এনার্জি লিমিটেড  এবং সংস্থার অন্যান্য জয়েন্ট ভেঞ্চার ও সহযোগী সংস্থাগুলিতে বিনিয়োগ সম্পর্কিত ৫,০০০ থেকে ৭,৫০০ কোটি টাকার ঊর্ধ্বসীমার যে বাধ্যবাধকতা ছিল এনটিপিসি গ্রিন এনার্জি লিমিটেড -কে তার বাইরে রাখা হয়েছে। এতদিন পর্যন্ত ঐ সংস্থাগুলির নিট সম্পদের ১৫ শতাংশ পর্যন্ত বিনিয়োগের অনুমতি দেওয়া হত। মন্ত্রিসভার আজকের এই সিদ্ধান্ত গ্রহণের কারণ হল এনটিপিসি লিমিটেডের পুনর্নবীকরণযোগ্য জ্বালানির লক্ষ্যমাত্রাকে ৬০ গিগাওয়াটে উন্নীত করা।
প্রসঙ্গত উল্লেখ্য, সিওপি-২৬-এর প্রতি ভারতের দায়বদ্ধতার কারণে কেন্দ্রীয় সরকার বাতাসে কার্বন নির্গমনের মাত্রা হ্রাস করতে বদ্ধপরিকর। এজন্য আগামী ২০৩০ সালের মধ্যে ৫০০ গিগাওয়াট অ-জীবাশ্ম জ্বালানি উৎপাদনের লক্ষ্যমাত্রা রয়েছে। পুনর্নবীকরণযোগ্য জ্বালানি উৎপাদনের লক্ষ্যে এনটিপিসি যে প্রচেষ্টা চালিয়ে যাচ্ছে তাতে এনজিইএল-এর অবদান রয়েছে যথেষ্ট। কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে বিনিয়োগ সম্পর্কিত সুনির্দিষ্ট বাধ্যবাধকতার বাইরে এনটিপিসি-কে নিয়ে আসার ফলে পরিবেশ-বান্ধব জ্বালানি উৎপাদনে ভারত কতটা প্রতিশ্রুতিবদ্ধ, তারই বার্তা পৌঁছে যাবে বিশ্বের বিভিন্ন দেশের কাছে। শুধু তাই নয়, এর ফলে জ্বালানি উৎপাদনের চিরাচরিত উৎসগুলির ওপর নির্ভরশীলতাও ক্রমান্বয়ে হ্রাস পাবে।
আরও একটি উল্লেখ্য বিষয় হল, পুনর্নবীকরণযোগ্য জ্বালানি উৎপাদন প্রকল্পগুলির মাধ্যমে প্রত্যক্ষ ও পরোক্ষ কর্মসংস্থানের সুযোগ সৃষ্টির সম্ভাবনাও আরও প্রসার লাভ করবে।
PG/SKD/DM
(
প্রতিরক্ষামন্ত্রক
নৌ-সেনা কমান্ডারদের সম্মেলন শেষ হয়েছে
নয়াদিল্লি, ২ নভেম্বর, ২০১৮
নৌ-সেনা কমান্ডারদের দ্বিবার্ষিক সম্মেলনের দ্বিতীয় পর্যায় আজ শেষ হয়েছে। তিনদিন ধরে এই সম্মেলনে বিভিন্ন বিষয় নিয়ে ফলপ্রসূ আলাপ-আলোচনা হয়েছে। সম্মেলনের শেষ দিনে প্রতিরক্ষা মন্ত্রী শ্রীমতী নির্মলা সীতারমণ ভাষণ দেন এবং দেশের সামুদ্রিক নিরাপত্তা ব্যবস্থা সুনিশ্চিত করার জন্য ভারতীয় নৌ-বাহিনীর সমস্ত কর্মীদের প্রশংসা করেন। তিনি নৌ-সেনাকে সামুদ্রিক নিরাপত্তার ক্ষেত্রে যে কোন ধরণের চ্যালেঞ্জ মোকাবিলার জন্য আহ্বান জানান। ভারত সরকারের ‘মেক ইন ইন্ডিয়া’ কর্মসূচির সঙ্গে সঙ্গতি রেখে নৌ-বাহিনী যেভাবে প্রতিরক্ষা যন্ত্রপাতি ও সরঞ্জামের ভারতীয়করণের উদ্যোগ নিয়েছে, শ্রীমতী সীতারমন তার প্রশংসা করেন। সেনা কমান্ডারদের সঙ্গে প্রতিরক্ষা মন্ত্রী নৌ-বাহিনীর যুদ্ধ প্রস্তুতি, আধিনিকীকরণ এবং পরিকাঠামো সংক্রান্ত বিষয়ে মত বিনিময় করেন। এই অঞ্চলের নিরাপত্তার বিষয়ে প্রধানমন্ত্রীর দৃষ্টিভঙ্গির সঙ্গে সঙ্গতি রেখে বিভিন্ন দেশের নৌ-বাহিনীকে সহায়তা করার যে কূটনৈতিক উদ্যোগ ভারতীয় নৌ-বাহিনী নিয়েছে, তিনি তার প্রশংসা করেন। নৌ-সেনাকর্মীদের জীবনমানের উন্নয়ন এবং কল্যাণে গৃহীত বিভিন্ন পদক্ষেপ নিয়েও তিনি কথা বলেন।
কেরলের সাম্প্রতিক বন্যার সময় নৌ-বাহিনীর উদ্যোগে যেভাবে ত্রাণ ও উদ্ধারের কাজ চালানো হয়েছে, তার জন্য তিনি নৌ-সেনাকর্মীদের বিশেষ প্রশংসা করেন। বিভিন্ন ধরণের প্রাকৃতিক দুর্যোগ এবং জাতীয় সমস্যার মোকাবিলায় নৌ-সেনাকর্মীরা যে নিষ্ঠা এবং দায়বদ্ধতার পরিচয় দেন, তিনি তার উল্লেখ করেন। বিপদের সময় দুর্গত দেশবাসীকে সহায়তা করার নৌ-সেনাবাহিনীর এই কাজকে ভারতীয় সেনাবাহিনীর মুকুটে আরও একটি পালক বলে চিহ্নিত করে শ্রীমতী সীতারমন তার প্রশংসা করেন। তিনি যত দ্রুত সম্ভব সেনাবাহিনীর সক্ষমতা ও কর্মদক্ষতা বৃদ্ধির লক্ষ্যে বিভিন্ন ক্ষেত্রে ঘাটতিগুলি পূরণের উদ্যোগ নেওয়ার কথা বলেন।
নৌ-সেনা কমান্ডারদের এবারের সম্মেলনে নৌ-সেনাবাহিনীর আধুনিকীকরণের বিষয়গুলি বিশেষভাবে পর্যালোচনা হয়েছে। তিনদিনের এই সম্মেলনের পৌরহিত্য করেন নৌ-সেনাবাহিনীর প্রধান অ্যাডমিরাল সুনীল লাম্বা।
CG/PB/DM/…
(Visitor Counter : 64
কৃষিমন্ত্রক
দেশের প্রতিটি গ্রামীণ-জেলায় কৃষি বিজ্ঞান কেন্দ্র চালু করতে সরকারের পদক্ষেপ
নতুন দিল্লি, ১০ আগস্ট, ২০২১
কেন্দ্রীয় সরকার দেশের সমস্ত গ্রামীণ-জেলায় কৃষি বিজ্ঞান কেন্দ্র চালু করার পদক্ষেপ নিয়েছে। দেশে আজ পর্যন্ত ৭২৫টি কৃষি বিজ্ঞান কেন্দ্র গড়ে তোলা হচ্ছে। কৃষি বিজ্ঞান কেন্দ্রগুলি গবেষণামূলক প্রতিষ্ঠান এবং রাজ্য সরকারের বিভিন্ন উন্নয়নমূলক দপ্তরের মধ্যে সেতু বন্ধনের কাজ করে। কৃষি বিজ্ঞান কেন্দ্রগুলির ভূমিকা এবং সম্পদের বিষয়টিকে বিবেচনায় রেখে সুনির্দিষ্ট জেলায় কৃষকদের প্রয়োজনীয় চাহিদা মেটাতে এধরণের কেন্দ্রগুলিকে কাজে লাগানো হয়। সেই সঙ্গে রাজ্যের উন্নয়নমূলক দপ্তরগুলিকে দক্ষতা বৃদ্ধিতে সাহায্য করে। তবে, পুরো একটি জেলায় এধরণের পরিষেবা দেওয়ার প্রাথমিক দায়িত্ব রাজ্য সরকারের সংশ্লিষ্ট দপ্তরগুলির।
প্রতিটি কৃষি বিজ্ঞান কেন্দ্রে একজন সিনিয়র বিজ্ঞানী সহ ৬ জন বিশেষজ্ঞ, ১ জন ফার্ম ম্যানেজার, ২ জন প্রোগ্রাম অ্যাসিসট্যান্ট, ২ জন প্রশাসনিক কর্মী, ১ জন ট্রাক্টর ড্রাইভার, ১ জন জিপ চালক, ২ জন দক্ষ সহায়ক কর্মী সহ মোট ১৬ জন কর্মী থাকেন। বর্তমানে কৃষি বিজ্ঞান কেন্দ্রগুলিতে ৬৮.৪৪ শতাংশ পদে কর্মী রয়েছেন। এছাড়াও ৬৫৭টি কৃষি বিজ্ঞান কেন্দ্রের প্রশাসনিক ভবন এবং ৫২১টি কৃষি বিজ্ঞান কেন্দ্রে কৃষক হোস্টেল রয়েছে। বাকি কৃষি বিজ্ঞান কেন্দ্রগুলিতে প্রয়োজনীয় পরিকাঠামো গড়ে তুলতে সরকার পদক্ষেপ নিয়েছে।
লোকসভায় আজ এক লিখিত জবাবে এই তথ্য দেন কৃষি ও কৃষক কল্যাণ মন্ত্রী শ্রী নরেন্দ্র সিং তোমর।
CG/BD/AS/
(Visitor Counter : 189
প্রধানমন্ত্রীরদপ্তর
ভাই দুজ উপলক্ষে জনগণকে শুভেচ্ছা প্রধানমন্ত্রীর
নয়াদিল্লি, ২৭ অক্টোবর, ২০২২
প্রধানমন্ত্রী শ্রী নরেন্দ্র মোদী ভাই দুজ উপলক্ষে জনগণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেন;
“ভাই-বোনের স্নেহ মমতা ও অটুট বিশ্বাসের প্রতীক স্বরূপ এই অনুষ্ঠান ভাই দুজ উপলক্ষে আপনাদের সকলকে অনেক অনেক শুভ কামনা।”
PG/PM/NS
(
স্বাস্থ্যওপরিবারকল্যাণমন্ত্রক
ভারত করোনার বিরুদ্ধে লড়াইয়ে একাধিক অপ্রত্যাশিত সাফল্য পেয়েছে
সুস্পষ্টভাবে করোনায় আক্রান্তের সংখ্যা ৫ লক্ষের কম
মোট সুস্থতার সংখ্যা ৮০ লক্ষ ছাড়িয়েছে, মোট নমুনা পরীক্ষার সংখ্যা ১২ কোটির বেশি
নয়াদিল্লি, ১১ নভেম্বর, ২০২০
বিশ্বব্যাপী মহামারীর বিরুদ্ধে সমবেত লড়াইয়ে ভারত একাধিক সাফল্যের মাইলফলক স্পর্শ করেছে। দেশে ১০৬ দিন পর প্রথমবার সুস্পষ্টভাবে আক্রান্তের সংখ্যা ৫ লক্ষের নিচে নেমে এসেছে। আজ সুস্পষ্টভাবে আক্রান্তের সংখ্যা দাঁড়িয়েছে ৪,৯৪,৬৫৭। গত ২৮ জুলাই এই সংখ্যা ৪,৯৬,৯৮৮। সুস্পষ্টভাবে করোনায় আক্রান্তের সংখ্যা লাগাতার কমতে থাকায় মোট আক্রান্তের মধ্যে এখন এই হার দাঁড়িয়েছে ৫.৭৩ শতাংশে।
দেশে আক্রান্তের সংখ্যা ক্রমশ কমতে থাকার একাধিক ইঙ্গিত মিলেছে। দৈনিক ভিত্তিতে আক্রান্তের সংখ্যা এবং মৃত্যুর সংখ্যা কমছে। বিশ্বে যখন একাধিক দেশে আক্রান্তের সংখ্যায় ক্রমাগত বৃদ্ধি হচ্ছে, ভারতে তখন তা নিয়মিত ভিত্তিতে কমছে।
কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির সমবেত, সুনির্দিষ্ট কৌশল এবং পর্যায়ক্রমে গৃহীত কার্যকর ব্যবস্থার মাধ্যমে করোনার বিরুদ্ধে লড়াইয়ে এই সাফল্য মিলেছে। অবশ্য, এই সাফল্যের পেছনে কোভিড-১৯ সেনানীদের বিশেষ করে, চিকিৎসক ও স্বাস্থ্যকর্মীদের নিরলস সেবা রয়েছে।
দেশে ২৭টি রাজ্য ও কেন্দ্রশাসিত অঞ্চলে সুস্পষ্টভাবে করোনায় আক্রান্তের সংখ্যা ২০ হাজারের কম। কেবল আটটি রাজ্য ও কেন্দ্রশাসিত অঞ্চলে সুস্পষ্টভাবে করোনায় আক্রান্তের সংখ্যা ২০ হাজারের বেশি। মহারাষ্ট্র ও কেরল – এই দুটি রাজ্যে এখনও সুস্পষ্টভাবে করোনায় আক্রান্তের সংখ্যা ৫০ হাজারের বেশি।
দেশে গত ২৪ ঘন্টায় ৪৪,২৮১ জন নতুন করে করোনায় আক্রান্ত হয়েছেন। অন্যদিকে, আরোগ্য লাভ করেছেন ৫০,৩২৬ জন। এই নিয়ে পরপর ৩৯ দিন দৈনিক আক্রান্তের তুলনায় সুস্থতার সংখ্যা বেশি। মোট সুস্থতার সংখ্যা এবং মোট সুস্পষ্টভাবে করোনায় আক্রান্তের সংখ্যার মধ্যে ফারাক ক্রমাগত বাড়তে থাকার ফলেও আরোগ্য লাভের সংখ্যা ক্রমশ বৃদ্ধি পেয়েছে। দেশে মোট সুস্থতার সংখ্যা ৮০ লক্ষের সীমা ছাড়িয়েছে। আজ এই সংখ্যা দাঁড়িয়েছে ৮০,১৩,৭৮৩। একইভাবে সুস্থতা এবং সুস্পষ্টভাবে করোনায় আক্রান্তের সংখ্যার মধ্যে ফারাক আরও বেড়ে হয়েছে ৭৫,১৯,১২৬। দেশে সুস্থতার হার বেড়ে হয়েছে ৯২.৭৯ শতাংশ।
আরও একটি মাইলফলক হিসেবে ভারতে মোট নমুনা পরীক্ষার সংখ্যা ১২ কোটি ছাড়িয়েছে। গত ২৪ ঘন্টায় ১১,৫৩,২৯৪টি নমুনা পরীক্ষা হয়েছে। দেশে নমুনা পরীক্ষার পরিকাঠামোয় অপ্রত্যাশিত অগ্রগতির ফলে দৈনিক ভিত্তিতে আক্রান্তের সংখ্যা হ্রাস পাচ্ছে।
দেশে দৈনিক ভিত্তিতে আক্রান্তের সংখ্যা ৫০ হাজারের কম। ১০টি রাজ্য ও কেন্দ্রশাসিত অঞ্চলে সদ্য আরোগ্য লাভকারীদের ৭৭ শতাংশই রয়েছেন। মহারাষ্ট্র থেকে একদিনেই সর্বাধিক ৬,৭১৮ জন আরোগ্য লাভ করেছেন। অন্যদিকে, কেরলে আরোগ্য লাভের সংখ্যা ৬,৬৯৮। দিল্লিতে এই সংখ্যা ৬,১৫৭।
সদ্য আক্রান্তদের ৭৮ শতাংশই ১০টি রাজ্য ও কেন্দ্রশাসিত অঞ্চল থেকে। দিল্লি থেকে একদিনেই সর্বাধিক ৭,৮৩০ জন করোনায় আক্রান্ত হয়েছেন। কেরল থেকে আক্রান্তের সংখ্যা ৬,০১০। দেশে গত ২৪ ঘন্টায় ১০টি রাজ্য ও কেন্দ্রশাসিত অঞ্চল থেকে ৭৯ শতাংশের করোনাজনিত কারণে মৃত্যু হয়েছে। আলোচ্য সময়ে সারা দেশে করোনায় মারা গেছেন ৫১২ জন। করোনায় মৃত্যু হার আরও কমে হয়েছে ১.৪৮ শতাংশ, যা ক্রমশ নিম্নমুখী।
মহারাষ্ট্র থেকেই একদিনে সর্বাধিক ১১০ জনের করোনায় মৃত্যুর খবর মিলেছে। দিল্লি থেকে মারা গেছেন ৮৩ জন এবং পশ্চিমবঙ্গ থেকে ৫৩ জন।
বস্ত্রমন্ত্রক
বস্ত্র রপ্তানি বাড়াতে বিশেষ প্যাকেজ
নয়াদিল্লি, ০২ আগস্ট, ২০১৮
আসিয়ান দেশগুলির বস্ত্র ও পোশাক উৎপাদকদের কাছে সম্পদের যোগান ও অন্যান্য সুযোগ-সুবিধা প্রদানের নিরিখে গুরুত্বপূর্ণ গন্তব্য হয়ে ওঠার বিপুল সম্ভাবনা ভারতের রয়েছে। বস্ত্র ও পোশাক উৎপাদকদের সঙ্গে যুক্ত ব্র্যান্ড ও ব্যবসায়ীদের জন্য বিনিয়োগের বিপুল সুযোগের পাশাপাশি দেশীয় বাজারের চাহিদা মেটানোরও যথেষ্ট সম্ভাবনা এখানে রয়েছে। এমনকি, পর্যাপ্ত পরিমাণে কাঁচামালের যোগান, প্রশিক্ষিত মানবসম্পদ ও সার্বিক বস্ত্র বাজারের সুবিধা গ্রহণ করে রপ্তানি বাজার ধরাও সম্ভব। সর্বোপরি, দেশীয় বস্ত্র ক্ষেত্রে ১০০ শতাংশ পর্যন্ত প্রত্যক্ষ বিদেশি বিনিয়োগের অনুমতি দেওয়া হয়েছে।
বস্ত্র ও পোশাক শিল্পের রপ্তানি বাড়াতে কেন্দ্রীয় সরকার এই ক্ষেত্রের জন্য বিশেষ প্যাকেজের কথা ঘোষণা করেছে। এই প্যাকেজে শ্রম আইন সংশোধন, সংশোধিত প্রযুক্তিগত মানোন্নয়ন তহবিল প্রকল্পের আওতায় অতিরিক্ত ছাড়, আয়কর আইনের ৮০ জেজেএএ ধারা শিথিল করার কথা উল্লেখ রয়েছে। এছাড়াও, বস্ত্র ও রেডিমেড পোশাকের ক্ষেত্রে মার্চেন্ডাইস রপ্তানি হার ২০১৭-র ১ নভেম্বর থেকে বাড়িয়ে ২ শতাংশের পরিবর্তে ৪ শতাংশ করা হয়েছে। বস্ত্র বিপনী ব্যবস্থাকেও শক্তিশালী করা হচ্ছে। বস্ত্র শিল্পীদের বয়ন পদ্ধতির মানোন্নয়নে আধুনিক ও উন্নত সাজসরঞ্জাম প্রদান করা হচ্ছে। লোকসভায় বৃহস্পতিবার এক লিখিত জবাবে একথা জানান বস্ত্রবয়ন প্রতিমন্ত্রী শ্রী অজয় টামটা।
CG/BD/SB…
(Visitor Counter : 37
স্বাস্থ্যওপরিবারকল্যাণমন্ত্রক
রাজ্য ও কেন্দ্রশাসিত অঞ্চলগুলির কাছে কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১০৭ কোটি ২২ লক্ষেরও বেশি টিকার ডোজ পাঠানো হয়েছে
রাজ্য / কেন্দ্রশাসিত অঞ্চল এবং বেসরকারি হাসপাতাল গুলির কাছে ১২কোটি ৭৫লক্ষেরও বেশি অব্যবহৃত টিকার ডোজ রয়েছে
নতুনদিল্লী, ২৫শে সেপ্টেম্বর, ২০২১
দেশ জুড়ে দ্রুত কোভিড-১৯টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১,০৭,২২,৮৯,৩৬৫ টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে রাজ্য ও কেন্দ্রশাসিত অঞ্চলগুলির কাছে এখনও ১২,৭৫,২৯,৯৮৪টি টিকার ডোজ আছে।
CG/CB/NS
(Visitor Counter : 90
প্রধানমন্ত্রীরদপ্তর
প্রধানমন্ত্রী আজ সকালে জগিং করার সময় মামাল্লাপুরম সমুদ্রতট পরিষ্কার  করে অনন্য নজির গড়লেন
আবর্জনা এবং ছড়িয়ে থাকা প্লাস্টিক তুলে আশপাশের অঞ্চল পরিষ্কার করার উদ্যোগ
নয়াদিল্লি, ১২ অক্টোবর , ২০১৯
প্রধানমন্ত্রী শ্রী নরেন্দ্র মোদী , যিনি স্বচ্ছ ভারত গড়ে তোলার লক্ষ্যে উদ্যোগী, আজ আরো একবার জাতির প্রতি অনন্য উদাহরণ গড়লেন। তিনি আমাদের চারপাশ পরিষ্কার রাখতে প্রত্যেকের যথেষ্ট উদ্যোগী হবার বার্তা দিলেন।
প্রধানমন্ত্রী শ্রী মোদী আজ সকালে মামাল্লাপুরম সমুদ্র সৈকতে ঘুরে বেড়ানোর সময় ৩০ মিনিটের বেশি সময় ধরে সেখানের আবর্জনা এবং ছড়িয়ে থাকা প্লাস্টিক তোলেন।
পরে এক ট্যুইট বার্তায় প্রধানমন্ত্রী বলেন, “ আজ সকালে মামাল্লাপুরম সমুদ্র সৈকতে প্লগিং করলাম। তিরিশ মিনিটের বেশি সময় ধরে এই কাজ করলাম। আমার ‘সংগ্রহ’ করা জিনিষ হোটেলের কর্মী জয়রাজের হাতে তুলে দিলাম । আসুন আমরা সর্বসাধারণের জন্য জায়গাগুলি পরিষ্কার পরিচ্ছন্ন রাখি। এর মাধ্যমে নিশ্চিত করি যেন আমরা সুস্থ সবল থাকি।“
CG/CB
(Visitor Counter : 86
স্বরাষ্ট্র মন্ত্রক
সাইবার প্রতারণায় ক্ষতিগ্রস্তদের জন্য হেল্পলাইন
নয়াদিল্লি, ০৬ এপ্রিল, ২০২২
সিটিজেন ফিনান্সিয়াল সাইবার ফ্রড রিপোর্টিং অ্যান্ড ম্যানেজমেন্ট সিস্টেমে যারা আর্থিক প্রতারণা সংক্রান্ত অভিযোগ দায়ের করতে চান, তাদের সাহায্যের জন্য কেন্দ্রীয় স্বরাষ্ট্র মন্ত্রক 1930 হেল্পলাইন নম্বর  চালু করেছে। এই নম্বরে ফোন করে ন্যাশনাল সাইবার ক্রাইম রিপোর্টিং পোর্টাল www.cybercrime.gov.in – এ অভিযোগ জানানোর বিষয়ে সাহায্য পাওয়া যাবে। ন্যাশনাল ক্রাইম রেকর্ডস্ ব্যুরো থেকে প্রাপ্ত তথ্যানুযায়ী, ২০১৯ সালের ৩০ অগাস্ট থেকে ২০২২ সালের ৩০ মার্চ পর্যন্ত ১ লক্ষ ৭৫ হাজার ৪৯৪টি আর্থিক প্রতারণা সংক্রান্ত অভিযোগ জমা পড়েছে। এই অভিযোগগুলির তদন্ত সংশ্লিষ্ট রাজ্য বা কেন্দ্রশাসিত অঞ্চলের প্রশাসন করে থাকে। তবে, ক্রাইম রেকর্ডস্ ব্যুরো’র কাছে দায়ের হওয়া অভিযোগগুলির মধ্যে কতগুলি নিষ্পত্তি হয়েছে, সে সংক্রান্ত তথ্য নেই।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় স্বরাষ্ট্র প্রতিমন্ত্রী শ্রী অজয় কুমার মিশ্র।
CG/CB/SB
(Visitor Counter : 412
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের প্রাপ্যতা সম্পর্কে রাজ্য ও কেন্দ্রশাসিত অঞ্চলগুলির পরিস্থিতি
রাজ্য ও কেন্দ্রশাসিত অঞ্চলগুলিকে ১৩৭ কোটির বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চল গুলির কাছে এখনও ২৪.১৬ কোটি টিকার ডোজ রয়েছে
নতুন দিল্লি, ০১ ডিসেম্বর, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করেছে। ভারত সরকার চলতি বছরের ১৬ জানুয়ারি থেকে টিকাকরণ অভিযান শুরু করে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ১ ডিসেম্বর পর্যন্ত ১৩৭ কোটির বেশি  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ২৪ কোটি ১৬ লক্ষ  টিকার ডোজ রয়েছে।
CG/SB
(Visitor Counter : 104
কেন্দ্রীয়মন্ত্রিসভা
ভারত ও ক্রোয়েশিয়ার মধ্যে পর্যটন ক্ষেত্রে স্বাক্ষরিত সমঝোতাপত্রে মন্ত্রিসভার সায়
নয়াদিল্লি, ২৭ মার্চ, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে ভারত ও ক্রোয়েশিয়ার মধ্যে পর্যটন ক্ষেত্রে সহযোগিতার লক্ষ্যে ২৬শে মার্চ স্বাক্ষরিত সমঝোতাপত্র বা মউটিতে কর্মপরবর্তী অনুমোদন মিলেছে।
এই মউ স্বাক্ষরের ফলে পর্যটন ক্ষেত্রে দুই দেশের মধ্যে সহযোগিতা বাড়াতে প্রাতিষ্ঠানিক ব্যবস্থা গড়ে তোলা সহজ হবে।
উল্লেখ করা যেতে পারে, রাষ্ট্রপতির ক্রোয়েশিয়া সফরকালে গতকাল  পর্যটন সহযোগিতা সংক্রান্ত এই চুক্তি স্বাক্ষরিত হয়।
CG/BD/DM
(Visitor Counter : 93
ক্রেতা, খাদ্যএবংগণবন্টনমন্ত্রক
ভারতীয় মানক ব্যুরো ‘জলজ প্রাণীর খাদ্যের ক্ষেত্রে ভারতীয় গুণমান’ বিষয়ের উপর একটি ওয়েবিনার আয়োজন করেছে
নতুন দিল্লি, ১৮ ফেব্রুয়ারি, ২০২২
ভারতীয় মানক ব্যুরো  বৃহস্পতিবার  ‘জলজ প্রাণীর খাদ্যের ক্ষেত্রে ভারতীয় গুণমান’ বিষয়ের উপর একটি সচেতনতামূলক ওয়েবিনারের আয়োজন করেছে। শিল্প এবং সরকারি মৎস্য বিভাগ থেকে ১০০ জনেরও বেশি ব্যক্তি এতে যোগ দেন। অনুষ্ঠানে মাছের খাদ্যের বিষয়ে বর্তমান ভারতীয় মানদণ্ডের নানান তথ্য ভাগ করে নেওয়া হয়। ভারতীয় মানক ব্যুরো এই অনুষ্ঠানে জলজ প্রাণীর খাদ্যের জন্য চারটি ভারতীয় গুণমানের বিষয় প্রকাশ করেছে। দেশে যেহেতু জলজ চাষের দ্রুত অগ্রগতি হচ্ছে, তাই সরকার এই ক্ষেত্রে নতুন নতুন উদ্যোগ/ প্রকল্প চালু করেছে। এই মানদণ্ড বাস্তবায়িত হলে জলজ প্রাণীর খাদ্যে সর্বোত্র মান বজায় থাকবে, ফলে জলজ উৎপাদনের গুণমান বৃদ্ধি পাবে। দেশে মাছের খাদ্যের মান নিয়ন্ত্রণের জন্য নির্দিষ্ট মানদণ্ড ব্যবহার করা যাবে।
CG/SS/SKD/
(Visitor Counter : 84
প্রতিরক্ষামন্ত্রক
বায়ুসেনা প্রধানের ওমান সফর
নয়াদিল্লি, ২৩ অক্টোবর, ২০১৯
বায়ুসেনা প্রধান এয়ার চিফ মার্শাল আর কে এস ভাদৌরিয়া সরকারি সফরে ওমানের উদ্দেশে রওনা হয়েছেন। তিনি ওমানের মাসিরায় রয়্যাল এয়ার ফোর্স অফ ওমান -র ঘাঁটিতে ভারতীয় বায়ুসেনা এবং সে দেশের বায়ুসেনার যৌথ মহড়া ‘ইস্টার্ন ব্রিজ’ পরিদর্শন করবেন।
‘ইস্টার্ন ব্রিজ’ মহড়ার পঞ্চম সংস্করণে ভারতীয় বায়ুসেনার ‘এমআইজি-২৯’ এবং আরএএফও-র ‘এফ-১৬’, ‘হক’ ও ‘ইউরোফাইটার টাইফুন’ অংশ নেবে। বায়ুসেনা প্রধান যৌথ মহড়া দেখার পাশাপাশি ওমানের বায়ুসেনার ঊর্ধ্বতন আধিকারিকদের সঙ্গেও আলাপ-আলোচনা করবেন। তাঁর এই সফরের ফলে দুই দেশের সামরিক সম্পর্ক জোরদার হবে এবং দু’দেশের বায়ুসেনার যোগাযোগ আরও বৃদ্ধি পাবে।
CG/CB/DM
(Visitor Counter : 46